બીજી વિશેષતા એની કેદીઓ અને થોળની આજુબાજુ જુના અને નવાં બાંધેલાં વ્યુ પોઈન્ટસ છે. ત્યાં બેસીને જુના સંસ્મરણો વાગોળતાં – વાગોળતાં પક્ષીઓનું આ સ્વર્ગ આત્મસાત અને એનું અલૌકિક દર્શન કરી શકાય છે. આ કેડીઓ પરથી સરોવરની નજીક કાંટાળી વાડોથી આચ્છાદિત ઝાડઝાંખરામાંથી પસાર થઈને તળાવ અને પક્ષીઓની મજા માણી શકાય છે !!! અહીં બોટિંગની વ્યવસ્થા નથી એટલે પક્ષીઓને કોઈ હાની પહોંચતી નથી. તેઓ પોતાની જાતને સેફ અને સિક્યોર મહેસૂસ કરે છે. કહો કે એમને અહીં પુરતી આઝાદી મળે છે !!! આ સ્થળ માનવા માટે તો એનું વ્યક્તિગત વિહંગાવલોક્ન અને પ્રત્યક્ષ જ નિરીક્ષણ કરવું પડે !!!